George Takei

George Hosato Takei (* 20. April 1937 in Los Angeles, Kalifornien, USA) is en US-amerikaanschen Film- un Feernsehschauspeler. Weltweit bekannt worrn is Takei dör sien Rull Hikari Sulu in de original Star-Trek-Reeg Star Trek (dt.: Raumschiff Enterprise) un de Kinofilmen, de dat to de Reeg geven hett.

 Leven un Wark 
Takei is wiel den Tweeten Weltkrieg twüschen sien veert un acht Levensjohr as een vun de 120.000 japaanschstämmigen US-amerikaners ahn Anklaag in en Internerenslager sparrt worrn. Later hett he Schauspeel studeert un is kort na sien Afsluss an de University of California al politisch aktiv worrn. He hett sik för de Börgerrechten insett un hett 1973 blots knapp de Wahl in den Stadtraat vun Los Angeles verpasst. Dorna hett he sik op sien Loopbahn as Schauspeler kunzentreert. He hett in en mehr as 150 Film- un Feernsehprodukschonen mitspeelt. Beropen worrn is he aver dör sien Rull in Star Trek, de he in de eersten Original-Feernsehreeg un eenige Kinofilmen speelt hett.

Blangen de Schauspeleree hett he ok twee Böker schreven. Dat eerste weer de Science-Fiction-Roman Mirror Friend, Mirror Foe, den he 1979 tosamen mit Robert Asprin publizeert hett. 1994 hett he bi Pocket Books sien Autobiografie To the Stars rutbröcht, de 1997 ok in Hoochdüütsch ünner den Titel Zu den Sternen rutkeem. 

Siet 1987 leevt Takei mit sien Partner un Manager Brad Altman (*1954) tosamen.Carsten Weidemann George Takei geht immer mit Kuss ins Bett, queer.de, afropen an’n 16. Januar 2008 Sien Mudder hett ehr letzten Johren bi de beiden verleevt un is vun jem pleegt worrn. In dat Johr 2005 hett sik Takei to’n eersten mol apentlich in de Tietschrift Frontiers to sien Homosexualität utlaten, üm sik dormit för en gliekgeslechtliche Eh stark to maken. Ünner sien Fans weer dat aver al länger bekannt. Sien Partner hett he an’n 14. September 2008 in’t Japaansch-Amerikaansche Natschonalmuseum in Los Angeles för en buddhistischen Preester heiraat. Trotügen weern sien Star-Trek-Kollegen Nichelle Nichols (Lt. Uhura) un Walter Koenig (Pavel Chekov).AP/ala: „STAR-TREK“"-HOCHZEIT – Captain Sulu heiratet Lebensgefährten. op spiegel.de, an’n 15. September 2008 Mööglich worrn is dat as en kalifoornsch Gericht dat Verbott vun de gliekgeslechtlichen Ehn ophaven harr.

George Takei is BuddhistAlex Altman: Q&A: George Takei on Prop 8 in’t Time-Magazine vun’n 6. November 2008 afropen an’n 14. August 2010 un sett sik wieterhen för de Rechten vun Homosexuellen in.Klagen gegen Verbot der «Homo-Ehe» in Kalifornien - Yahoo! Narichten Düütschland, afropen an’n 6. November 2008

 Filmografie (Utwahl) 
 Johr Titel Synchroonsnacker 1960 Ice Palacedt.: Titanen Gerd Martienzen 1965 Red Line 7000dt.: Rote Linie 7000   1968 The Green Beretsdt.: Die grünen Teufel Fred Maire 1966-69 Star Trek, Feernsehreegdt.: Raumschiff Enterprise Fred Klaus 1972 Josie’s Castle   1973-74 Star Trek: The Animated Series, Stimm, Feernsehreegdt.: Die Enterprise Fred Klaus 1979 Star Trek: The Motion Picturedt.: Star Trek:Der Film Helmut Gauß 1982 Star Trek II: The Wrath of Khandt.: Star Trek II: Der Zorn des Khan Helmut Gauß 1984 Star Trek III: The Search for Spockdt.: Star Trek III: Auf der Suche nach Mister Spock Helmut Gauß 1986 Star Trek IV: The Voyage Homedt.: Star Trek IV: Zurück in die Gegenwart Tommi Piper 1989 Return from the River Kwaidt.: Zurück vom River Kwai Willi Röpke 1989 Star Trek V: The Final Frontierdt.: Star Trek V: Am Rande des Universums Tommi Piper 1990 Blood Oathdt.: Blutiger Schwur   1991 Star Trek VI: The Undiscovered Countrydt.: Star Trek VI: Das unentdeckte Land Fred Klaus 1993 Live By the Fistdt.: American Samurai 2   1995 Kissinger and Nixon, Feernsehn   1998 Bug Buster   1998 Mulan, Stimm Wolfgang Dehler 2002 Noon Blue Apples, Stimm   2004 The Eavesdropper   2006 A.I. Assault, Feernsehndt.: Kampf der Maschinen Michael Schwarzmaier 2003-07 Kim Possible, Feernsehfolgen, Stimm Roland Hemmo 2008 Ninja Cheerleaders   2007-2010 Heroes, Feernsehreeg Helmut Gauß 2010 Submission   2012 The Red Canvasdt.: Blood Fighter – Hölle Hinter Gitter Sven Brieger 2012 Space Milkshake, Stimm   2010-13 Supah Ninjas, Feernsehreeg, Stimm Helmut Gauß 2013 Free Birds, Trickfilmdt.: Free Birds – Esst uns an einem anderen Tag Oliver Kalkofe 2014 Bonta 3D, Trickfilm   2014 Eat with Me   2016 Kubo and the Two Strings, Animatschoondt.: Kubo: Der tapfere Samurai Wolfgang Condrus

 Utteken 
 George Takei is 1986 mit sien Steern op’n Hollywood Walk of Fame (Feernsehn) ehrt worrn. He weer de eerste japaansch-US-amerikaansche Schauspeler, de dor en Steern kregen hett.
 2004 is Takei mit den japaanschen Orden vun de Opgahn Sünn, 4. Klass uttekent worrn för sien Verdeensten üm de amerikaansch-japaanschen Relatschonen.Biography op Takei sien offiziellen Websteed afropen an’n 5. Februar 2011 (engelsch)

 Publikatschonen 
 Zu den Sternen. Die offizielle Autobiographie von George Takei, Star Treks Mr. Sulu. Heel Verlag, Königswinter 1997, ISBN 3-89365-581-6.
 mit Robert Asprin: Mirror Friend, Mirror Foe. Playboy, 1979, ISBN 0-87216-581-7.

 Borns 

 Weblenken 

 Literatur vun un över George Takei in’n Kataloog vun de Düütschen Natschonalbökeree
 Offizielle Websteed (engelsch)

Kategorie:Schauspeler
Kategorie:Börger von de USA
Kategorie:Engelsch
Kategorie:Mann
Kategorie:Boren 1937